Komisijos sprendimas
2003 m. gruodžio 23 d.
iš dalies pakeičiantis Sprendimą 97/296/EB, pateikiantį trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą, dėl Gajanos, Kenijos, Serbijos ir Juodkalnijos ir Egipto
(pranešta dokumentu Nr. C(2003) 5007)
(tekstas svarbus EEE)
(2004/36/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygas [1], ypač į jo 2 straipsnio 2 ir 3 dalį,
Kadangi:
(1) 1997 m. balandžio 22 d. Komisijos sprendimas 97/296/EB, pateikiantis trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą [2] nurodo šalis ir teritorijas, iš kurių leidžiama importuoti žmonėms vartoti skirtus žuvininkystės produktus. To sprendimo priedo I dalyje nurodytos šalys ir teritorijos, kurioms taikomas konkretus sprendimas pagal 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [3], o to priedo II dalyje nurodytos šalys ir teritorijos, kurios atitinka Sprendimo 95/408/EB 2 straipsnio 2 dalies reikalavimus.
(2) Komisijos sprendimai 2004/40/EB [4], 2004/39/EB [5], 2004/37/EB [6] ir 2004/38/EB [7] nustato konkrečias žuvininkystės produktų, kurių kilmės šalis yra atitinkamai Gajana, Kenija, Serbija ir Juodkalnija ir Egiptas, importavimo sąlygas. Todėl šios šalys turi būti įtrauktos į Sprendimo 97/296/EB priedo I dalyje pateiktą sąrašą.
(3) Todėl Sprendimą 97/296/EB reikia atitinkamai pakeisti.
(4) Šis sprendimas turėtų įsigalioti tą pačią dieną, kaip ir Sprendimai 2004/40/EB ir 2004/38/EB, nustatantys žuvininkystės produktų importo iš Gajanos ir Egipto taisykles.
(5) Kalbant apie žuvininkystės produktų importą iš Kenijos ir Serbijos ir Juodkalnijos, šis sprendimas turėtų įsigalioti tą pačią dieną, kaip ir Sprendimai 2004/39/EB ir 2004/37/EB.
(6) Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę.
PRIĖMĖ ŠĮ SPRENDIMĄ:
1 straipsnis
Sprendimo 97/296/EB priedas pakeičiamas šio sprendimo priedu.
2 straipsnis
Šis sprendimas taikomas nuo 2004 m. vasario 28 d. žuvininkystės produktų importo iš Kenijos ir Serbijos ir Juodkalnijos atveju.
Šis sprendimas taikomas nuo 2004 m. sausio 17 d. žuvininkystės produktų importo iš Gajanos ir Egipto atveju.
3 straipsnis
Šis sprendimas skirtas valstybėms narėms.
Priimta Briuselyje, 2003 m. gruodžio 23 d.